Болат Назарбаевтың көмекшісіне іздеу жарияланды
"Болат Назарбаевтың көмекшісіне іздеу жарияланды" | "https://abai.kz/post/154778"
TITLE: Болат Назарбаевтың көмекшісіне іздеу жарияланды
URL: https://abai.kz/post/154778
META: "Болат Назарбаевтың көмекшісіне іздеу жарияланды" | "https://abai.kz/post/154778"
DATE: 21.07.2022
AUTHOR(s): Abai.kz
TOTAL WORDS: 107
TEXT: Қаржы мониторинг агенттігі рейдерлікпен айналысқан бір топ азаматты ұстағанын жариялады. 1983 жылы туған Танашев Тимур Сержанұлы, 1992 жылы туған Бабаев Рауан Тимурұлы, 1990 жылы туған Алтыбасаров Аңсар Мұратұлы, 1977 жылы туған Абижанов Дастан Мәдиұлы 14 шілдеде ҚР ҚПК 128-бабына сәйкес қылмыстық іс-әрекет бойынша ұсталып, уақытша тергеу изоляторына қамалды. 15 шілде күні Алматы қаласының мамандандырылған тергеу соты аталған адамдарды 2 ай мерзімге қамауға алу түріндегі бұлтартпау шарасын санкциялаған. Сондай-ақ, сот тағы екі азамат Қоспаев Айдос Айдынғалиұлы мен Шалин Руслан Евгениевичті күдікті деп таныды, ал Қоспаев Елдос Айдынғалиұлына іздеу жариялап, қамауға алу туралы бұлтартпау шарасын таңдады. Бұдан бұрын Елдос Қоспаев Болат Назарбаевтың көмекшісі екені туралы ақпарат шыққан болатын. Abai.kz
